[bookmark: _GoBack]SKUPINSKO SODELOVANJE V VRTCU, SKUPINA DOBROVOLJČKI, STAROST OTROK 2-4 LET
TEMA: POMLAD, ZNANILCI POMLADI (izhodišče opazovalni sprehod v naravi, kjer otroci opazijo prve cvetlice, katere želijo spoznati)

UVODNI POGOVOR Z OTROKI VODI VZG. KARMEN ŽULA KUMER (Vrtec Ivanjkovci) - PRIMER SODELOVALNEGA UČENJA V SPLETNI UČILNICI (podkrepljen s slikovnim gradivom):
Uvodna motivacija – vreča presenečenja
Vsak otrok izžreba iz vreče sličico, katero interpretira. Oz. odgovori, kaj vidi na njen? V vreči so same sličice pomladnih cvetlic, katere potem otroci razvrščajo glede na posamezno lastnost cvetlice.
Pomembno je, da je vključen vsak otrok v skupini in vsak tudi s tem sodeluje in je slišan. Mlajši otroci, kateri še veliko ne govorijo, se izražajo z mimiko in gestiko ter kretnjami telesa, da nakažejo svojo odločitev. 
Ob vsem tem kar vidijo na sliki in interpretirajo, jih vzgojiteljica nenehno vzpodbuja k njihovi lastni aktivnosti. Predvsem s pozitivno spodbudno komunikacijo. Otroci so ob tem pozorni na več lastnosti cvetlic hkrati ne samo, na njeno ime, temveč tudi barvo, obliko, velikost…
VPRAŠANJA IN ODGOVORI OTROK (odgovori otrok so večkrat tudi v prleškem narečju-okolju v katerem prebivajo):  
Vzg. : »Kaj pa vidiš na sliki?«
Otroci: »Rožice, pa zvončeke, pa trobentice; to so znanilci pomladi, ki vun pokukajo tan ki je bija sneg. Samo zaj ga več nega.«
Vzg.: »Katere pa so to rože? Kako se imenujejo, jih prepoznate?«
Otroci: »Nacisa, zvoncek, ki dela cin cin cin; tulipan, znanilec je to, ki pride vun ko je pomlad. Pa še trobentica rumena, ki trobi.«
Vzg.: »Kakšne barve pa so cvetlice, bomo kar po vrsti pogledali?«
Otroci: »Trobentica je rumena; zvonček pa beli, pa malo zeleni; tulipan pa je rdeči, pisani; vijolica pa vijolična; narcise pa so bele, rumene, pa malo zelene.«

